বাগেরহাট,  মিজানুর রহমান, বাংলাদেশনিউজ২৪x৭.কম  ঐতিহ্যবাহী বাগেরহাট খানজাহান আলী (র:) মাজার দীঘির ঘাট এলাকায় আস্তানা করে বাঊল গান গাইতে গাইতে আ: মজিদ (৭৮) নামের এক বাউল শিল্পী মারা গেছেন। খানজাহান আলী মাজারে বাৎসরিক ওরস উপলক্ষে প্রতিবছরের ন্যায় এ বছরও খুলনা-রূপসার রামনগর গ্রামের মৃত: মোতাহার খানের ছেলে বাউল শিল্পী আ: মজিদ গত মঙ্গলবার খানজাহান আলী মাজার দীঘির পুরুষ ঘাটের পাশে আস্তানা করে বাউল গানের আসর জমায়।  বাৎসরিক ওরসের আগের রাতে বুধবার বাউলের আসর জমিয়ে সংগীত পরিবেশন করতে করতে শিল্পী আ: মজিদ অসুস্থ হয়ে  পড়ে। এ অবস্থায় তার ভক্তরা ওই রাতেই তাকে বাগেরহাট সদর হাসপাতালে নিয়ে আসে। হাসপাতালের জরুরী বিভাগের কর্তব্যরত ডাক্তার তাকে মৃত: ঘোষনা করেন।  এ খবর ছড়িয়ে পড়লে মাজারের অসংখ্য ভক্ত আশেকগন তাকে এক নজর দেখার জন্য হাসপাতালে ছুটে আসেন। বৃহস্পতিবার দুপুরে মরহুম শিল্পীকে মাজারে নিয়ে যাওয়া হয়, এখান থেকে প্রথম নামাজে জানাযা শেষে তাদের গ্রামের বাড়ীতে দাফন করা হবে বলে তার ছেলে জাহেদুল ইসলাম জানান।  খানজাহান আলী মাজারের খাদেমরা বলেন, আ: মজিদ গত ৫০/৫৫ বছর ধরে এ মাজারে প্রতিবছর বাৎসরিক ওরসে বাউল গানের আসর জমান।  বাংলাদেশনিউজ২৪x৭.কম/প্রতিনিধি/এসএ.